[{"text_idx": "#000000", "text": "Kokku kuluv aeg: 5 min"}, {"text_idx": "#000001", "text": "To\u0303sta ja\u0308a\u0308kuubikud kokteiliklaasi ja vala 4 cl dz\u030cinni.\nPigista umbes 1 spl laimi mahla ja lisa 1 spl mett.\nLisa 100 ml greibimahla ning pikenduseks gaseeritud vett.\nSega ja lisa laimiviil ning melissi."}, {"text_idx": "#000002", "text": "Nu\u0308u\u0308d, kus talvekuud on omadega lo\u0303pule jo\u0303udnud vo\u0303ib julgelt glo\u0308gide ja jo\u0303uluporterite asemel tuua lauale midagi pa\u0308ikeselist \u2013 na\u0308iteks u\u0308ks kevadine kokteil dz\u030cinni ja greibimahlaga. Nagu o\u0303ides lilled ja lauluhoos linnud on ka vahvalt va\u0308rvilised kokteilid toonud talve lo\u0303ppedes seda mo\u0303nusat tunnet, et nu\u0308u\u0308d kohe la\u0308heb soojaks. Vo\u0303tame selle sooja siis vastu."}, {"text_idx": "#000003", "text": "Mis muu saaks paremini tuua seda ta\u0308rakava looduse tunnet, kui va\u0308rske mahl \u2013 seeto\u0303ttu proovi vo\u0303imalusel joogi sisse minev mahl pressida va\u0308rsketest greipidest ja laimidest. Loomulikult vo\u0303ib kasutada ka pakimahla. Kalla mahl u\u0308hte dz\u030cinniga ning pane sekka mesi \u2013 see tasakaalustab dz\u030cinni kanget maitset ja greibimahla mo\u0303rusust. Lisa laimimahl ja mullivesi ning u\u0308ks kevadekujuline kokteil ongi valmis. Meie tegime selle meeldiva joogi otse nendesse ajatutesse Koduekstra kokteiliklaasidesse, kui ku\u0308lalisi on palju vo\u0303ib joogi teha ka kannu ning seeja\u0308rel klaasidesse u\u0308mber valada."}, {"text_idx": "#000004", "text": "Lo\u0303petuseks tasub klaasi lisada peoga ka ja\u0308a\u0308kubikuid, ikka selleks et kokteil jahedana pu\u0308siks. Kaunistuseks vo\u0303id ko\u0303ige peale panna va\u0308ikese melissilehe ja klaasiserva laimilo\u0303igu. No vaadake, kas pole mitte isua\u0308ratav?"}, {"text_idx": "#000005", "text": "Mis nu\u0308u\u0308d? Ei muud, kui tuleb vo\u0303tta so\u0303brad seltsi ja nautida selle mo\u0303nusa kokteili saatel va\u0308rsket o\u0303hku ja kevadpa\u0308ikese paitavaid kiiri. Pa\u0308evitustoolid va\u0308lja, soojad riided selga ning julgemad vo\u0303ivad lausa pu\u0308ksisa\u0308a\u0308red po\u0303lvini u\u0308les keerata, et end pa\u0308evitushooajaks vaikselt ette valmistada. Ja a\u0308rge kokteili unustage."}]